CELEX: 32017R1530
Language: et
Date: 2017-09-07 00:00:00
Title: Komisjoni rakendusmäärus (EL) 2017/1530, 7. september 2017, millega muudetakse rakendusmäärust (EL) nr 540/2011 seoses toimeaine kvisalofop-P-tefurüüli heakskiidu kehtivusaja pikendamisega (EMPs kohaldatav tekst )

8.9.2017   
            
            
               ET
            
            
               Euroopa Liidu Teataja
            
            
               L 232/4
            
         KOMISJONI RAKENDUSMÄÄRUS (EL) 2017/1530,
   7. september 2017,
   millega muudetakse rakendusmäärust (EL) nr 540/2011 seoses toimeaine kvisalofop-P-tefurüüli heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:
   
               (1)
            
            
               Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 kohaselt heakskiidetuks.
            
         
               (2)
            
            
               Pidades silmas aega ja ressursse, mida on vaja suure arvu 2019.–2021. aastal lõppeva heakskiidu kehtivusajaga toimeainete heakskiidu pikendamise taotluste hindamiseks, kehtestati komisjoni rakendusotsusega C(2016) 6104 (3) tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.
            
         
               (3)
            
            
               Toimeainete propakvisafopi, kvisalofop-P-etüüli ja kvisalofop-P-tefurüüli heakskiit pidi algselt lõppema vahemikus 2019–2021. Arvestades seda, et need kolm ainet on kvisalofopi estrid, on neil sarnased omadused. Arvestades rakendusotsust C(2016) 6104, kvisalofop-P-tefurüüli ohtlike omaduste profiili (4) ja tõsiasja, et kolmel ainel on olulisi sarnasusi, on asjakohane koondada need ühte rühma, et Euroopa Toiduohutusamet saaks ajaliselt ühitada nende hindamise ja vastastikuse hindamise protsessid. Seega tuleks nende kolme aine toimikud esitada nende vastavatele referentliikmesriikidele samal ajal.
            
         
               (4)
            
            
               Propakvisafopi ja kvisalofop-P-etüüli heakskiit aegub 30. novembril 2021. Selleks et ajaliselt ühitada kvisalofop-P-tefurüüli hindamist kahe ülejäänud aine hindamisega, tuleks kvisalofop-P-tefurüüli heakskiidu kehtivust pikendada.
            
         
               (5)
            
            
               Vastavalt komisjoni rakendusmäärusele (EL) nr 844/2012 (5) esitati taotlus kvisalofop-P-tefurüüli heakskiidu pikendamiseks.
            
         
               (6)
            
            
               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse artiklis 1 sätestatud kehtivusaja aegumist ei ole kooskõlas rakendusmäärusega (EL) nr 844/2012 esitatud ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.
            
         
               (7)
            
            
               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesolevas määruses viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesolevas määruses osutatud toimeaine heakskiidu kehtivusaja pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.
            
         
               (8)
            
            
               Seepärast tuleks rakendusmäärust (EL) nr 540/2011 vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa 279. kande kuuendas veerus „Heakskiitmise aegumine“ asendatakse kvisalofop-P-tefurüüli kuupäev „30. november 2019“ kuupäevaga „30. november 2021“.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. september 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  ELT L 153, 11.6.2011, lk 1.
   
      (3)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).
   
      (4)  European Chemicals Agency Committee for Risk Assessment (RAC) Opinion proposing harmonised classification and labelling at EU level of Quizalofop-P-tefuryl (Euroopa Kemikaaliameti riskihindamise komitee arvamus, milles tehakse ettepanek kvisalofop-P-tefurüüli ühtlustatud klassifikatsiooni ja märgistuse koostamiseks ELi tasandil). Vastu võetud 3. juunil 2016.
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).